സ്റ്റാലിന്റെ ഭരണകാലത്തു വധിക്കപ്പെട്ടവരുടേതെന്നു കരുതുന്ന ആയിരക്കണക്കിന് അസ്ഥികൂടങ്ങള് കണ്ടെത്തി Latest സോവിയറ്റ് യൂണിയന്റെ ഭാഗമായിരുന്നതും പിന്നീടു സ്വതന്ത്രരാജ്യവുമായ യുക്രെയ്നിലെ ഒഡേസ നഗരത്തിലെ വിമാനത്താവളത്തിനു സമീപത്ത് നിന്ന് ആയിരക്കണക്കിന് അസ്ഥികൂടങ്ങള് കണ്ടെടുത്തു. 1937 39 കാലത്തു കൊല്ലപ്പെട്ടെന്നു കരുതുന്ന 5000 മുതല് 8000 വരെ ആളുകളുടെ അസ്ഥികളാണ് കണ്ടെത്തിയത്. സോവിയറ്റ് യൂണിയനിലെ കമ്യൂണിസ്റ്റ് ഏകാധിപതി ജോസഫ് സ്റ്റാലിന്റെ ഭരണകാലത്തു വധിക്കപ്പെട്ടവരുടേതെന്നാണ് നിഗമനം. യുക്രെയ്നില് ഇതുവരെ കണ്ടെത്തിയ ഏറ്റവും വലിയ കൂട്ടശ്മശാനങ്ങളിലൊന്നാണിത്. വിമാനത്താവള വികസനത്തിനു മണ്ണു നീക്കിയപ്പോഴാണ് അവശിഷ്ടങ്ങള് ലഭിച്ചത്. ഖനനം തുടരുന്നതിനാല് സംഖ്യ ഇനിയും ഉയര്ന്നേക്കും. മുന്പും ഈ ഭാഗത്ത് അസ്ഥികൂടങ്ങള് കണ്ടെടുത്തിരുന്നു. സോവിയറ്റ് യൂണിയന്റെ രഹസ്യ പൊലീസ് വിഭാഗം കൊന്നൊടുക്കിയവരുടേതാണ് ഈ അസ്ഥികളെന്നു കരുതുന്നതായി യുക്രെയ്ന് നാഷനല് മെമറി ഇന്സ്റ്റിറ്റ്യൂട്ട് പ്രാദേശിക മേധാവി സെര്ഗി ഗുട്സാല്യുക് പറഞ്ഞു. സ്റ്റാലിന്റെ കാലത്ത് ഏറെ കുപ്രസിദ്ധി നേടിയ സേനാവിഭാഗമാണ് എന്കെവിഡി എന്ന രഹസ്യ പൊലീസ്. 1924 മുതല് 1953 വരെ സോവിയറ്റ് ഭരണാധികാരിയായിരുന്ന സ്റ്റാലിന് 15 ലക്ഷത്തിലേറെപ്പേരെ കൊന്നൊടുക്കിയിട്ടുണ്ടെന്നാണു കണക്ക്. ഇതില് വലിയൊരു വിഭാഗം യുക്രെയ്നി വംശജരാണ്. English Summary : thousands of people believed to be victims of stalin s terror have been discovered in ukraine mass grave